Diari Oficial de la Generalitat Valenciana


Sumari del DOGV 9753, del 27-12-2023 (2023/13886)

RESOLUCIÓ de 20 de desembre de 2023, del conseller de Sanitat, per la qual es prorroga la vigència del Pla d'ordenació de recursos humans 2019-2021 del personal de gestió directa de la Conselleria de Sanitat Universal i Salut Pública, aprovat per Decret 7/2019, de 25 de gener, del Consell.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9753

Data del DOGV
:   27-12-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/13855


Data del document
:   20-12-2023

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * administració regional
    * organització administrativa
    * legislació
    * reglament intern

RESOLUCIÓ de 20 de desembre de 2023, del conseller de Sanitat, per la qual es prorroga la vigència del Pla d'ordenació de recursos humans 2019-2021 del personal de gestió directa de la Conselleria de Sanitat Universal i Salut Pública, aprovat per Decret 7/2019, de 25 de gener, del Consell.  
  
 [2023/13941]  
El Decret 7/2019, de 25 de gener (DOGV 8477, 01.02.2019), del Consell, va aprovar el Pla d'ordenació de recursos humans 2019-2021 del personal de gestió directa de la Conselleria de Sanitat Universal i Salut Pública (d'ara endavant, PORH) i va regular la prolongació de la permanència en el servici actiu del personal estatutari al seu servici.  
L'article 3 de l'esmentat decret establix que la vigència del PORH serà des de la seua entrada en vigor fins al 31 de desembre de 2021, afegint a continuació que, si en esta data es troben pendents d'execució o consecució determinades actuacions o objectius d'especial rellevància allí previstos, podrà prorrogar-se la seua vigència per successius períodes anuals, per resolució de la persona titular de la conselleria amb competències en matèria de sanitat.  
Fent ús d'esta atribució, mitjançant sengles resolucions de 27 de desembre de 2021 i de 16 de desembre de 2022, de la persona titular de la llavors Conselleria de Sanitat Universal i Salut Pública, es va prorrogar la vigència del PORH durant els exercicis 2022 i 2023.  
D'altra banda, l'article 26.2 de la Llei 55/2003, de 16 de desembre, de l'Estatut marc del personal estatutari dels servicis de salut, establix que la jubilació forçosa d'este personal es declararà en complir la persona interessada l'edat de 65 anys, i que, no obstant això, podrà sol·licitar voluntàriament prolongar la seua permanència en servici actiu fins a complir, com a màxim, els 70 anys d'edat, sol·licitud que haurà de ser autoritzada pel servici de salut corresponent, en funció de les necessitats de l'organització articulades en el marc dels plans d'ordenació de recursos humans.  
D'esta manera, a fi de donar compliment al mandat normatiu contingut en l'article 26.2 d'este Estatut marc, i també a la ja consolidada jurisprudència que ho interpreta, que determina la preceptiva existència d'un pla d'ordenació de recursos humans que establisca els criteris que permeten valorar adequadament les sol·licituds de prolongació en el servici actiu del personal estatutari, tenint en compte que, a la data, encara no s'ha aprovat un nou PORH, i per raons de seguretat jurídica, resulta necessària la tramitació de la pròrroga de la seua vigència, durant el període anual previst en l'esmentat article 3 del Decret 7/2019, de 25 de gener, del Consell.  
Per tot això, fent ús de les atribucions conferides per l'article tercer i la disposició final primera del Decret 7/2019, de 25 de gener, del Consell, i per l'article 4 del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat, resolc:  
Prorrogar, durant l'any 2024, i fins que no s'aprove el nou PORH, la vigència del Pla d'ordenació de recursos humans 2019-2021 del personal de gestió directa de la Conselleria de Sanitat Universal i Salut Pública, aprovat per Decret 7/2019, de 25 de gener, del Consell.  
  
  
València, 20 de desembre de 2023.- El conseller de Sanitat: Marciano Gómez Gómez.